http___www.unizg.hr_studiji-i-studiranje_podrska-studentima_podrska-studentima-s-invaliditetom__1.xml
1.1 2.1 3.1
The Office is a University reference centre that offers support to students with disabilities with the aim of providing equal opportunities and improving the quality of their education. The Office is intended for all students who, due to an illness or disability, experience difficulties in conducting everyday academic activities (students with visual or hearing impairments, motor disabilities, chronic illnesses, mental disorders and illness, specific learning difficulties such as dyslexia, dysgraphia and ADHD and other health issues and impairments that might affect the course of their education). Important roles at the Office are played by:
1.1 2.1 3.1 3.2 3.3 4.1 5.1 6.1 7.1 8.1 9.1 10.1 11.1 12.1 13.1 14.1 15.1 16.1 17.1 17.2 17.3 18.1 19.1 20.1 21.1 21.2 22.1 23.1 23.2 23.3 24.1 25.1 26.1 27.1
Podrška studentima s invaliditetom Na Sveučilištu u Zagrebu, na kojem studira više od 75.000 studenata, svega je oko 350 registriranih studenata s invaliditetom, što čini oko 5 promila. Kako bi se svim kandidatima s invaliditetom osiguralo Ustavom zajamčeno pravo na jednak pristup obrazovanju, nužno je osigurati uvjete za uspješno studiranje svim sadašnjim, ali i budućim studentima s invaliditetom. Stoga je Sveučilište u Zagrebu osnovalo Ured za studente s invaliditetom kao referentni centar u kojem studenti mogu dobiti informacije na licu mjesta, kao i putem telefona, e-pošte, letaka, brošura. Ured kroz svoje aktivnosti studentima nudi i izravnu pomoć pri rješavanju specifičnih problema koji se mogu pojaviti tijekom studiranja, te tako predstavlja mehanizam za osiguravanje jednakih mogućnosti. Ured je namijenjen studentima: - s oštećenjima vida - s oštećenjima sluha - s motoričkim poremećajima - s višestrukim oštećenjima - s kroničnim bolestima - s psihičkim bolestima i poremećajima - s teškoćama u učenju (disleksija, disgrafija, ADHD) - s ostalim zdravstvenim stanjima ili teškoćama koje mogu utjecati na tijek studija. Uredom za studente s invaliditetom Sveučilišta u Zagrebu rukovode i upravljaju - prorektor/ica za studente i studije - povjerenstvo za studente s invaliditetom Sveučilišta u Zagrebu - stručni suradnik/ica Ureda Prema članku 7. stavak 2. Pravilnika o organizaciji i djelovanju Ureda za studente s invaliditetom Sveučilišta u Zagrebu, Povjerenstvo za studente s invaliditetom Sveučilišta u Zagrebu čine po jedan predstavnik svakoga vijeća područja, prorektor/ica za studente i studije, predstavnik/ca studenata s invaliditetom kojega predlaže Studentski zbor te predstavnik/ca Studentskoga centra. Povjerenstvo je stručno tijelo sa zadaćom kreiranja planova i programa, prioriteta i aktivnosti Ureda. Za prvo mandatno razdoblje imenovano je Odlukom Senata Sveučilišta u Zagrebu na 6. sjednici u 339. akademskoj godini (2007./2008.), održanoj 15. siječnja 2008., a za drugo mandatno razdoblje Odlukom Senata Sveučilišta u Zagrebu na 11. sjednici u 343. akademskoj godini (2011./2012.), održanoj 15. svibnja 2012. godine. Važnu ulogu u radu Ureda imaju: - Koordinacija za studente s invaliditetom Sveučilišta u Zagrebu Koordinaciju za studente s invaliditetom čine po jedan predstavnik studenata s invaliditetom sa svake od sastavnica Sveučilišta u Zagrebu. Koordinaciju imenuje rektor Sveučilišta u Zagrebu sa zadaćom iznošenja potreba, predlaganja aktivnosti i evaluacije učinjenoga. - Koordinatori za studente s invaliditetom na sastavnicama Koordinatori za studente s invaliditetom poveznica su između studenata s invaliditetom te nastavnika i administrativnoga osoblja na pojedinoj sastavnici i Ureda za studente s invaliditetom Sveučilišta u Zagrebu. Oni su kroz predavanja i radionice redovito educirani i informirani o svim aktivnostima i procedurama u svrhu osiguranja minimalnih standarda pristupačnosti svih sastavnica Sveučilišta u Zagrebu studentima s invaliditetom. Koordinator je ujedno i kontakt osoba na fakultetu/akademiji kojoj se studenti mogu obratiti radi ostvarivanja svojih prava vezanih uz prilagodbu nastave i ispita, te ostalih pitanja vezanih uz prava studenata s invaliditetom. Dodatne informacije uredssi@ unizg.hr Trg Maršala Tita 14 pon-pet 8-16 sati